# Επίσημη Εφημερίδα C 124A/17 Α

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 124A |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος17 Απριλίου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 124A

Έκδοση στην ελληνική γλώσσα

Ανακοινώσεις και Πληροφορίες

63ό έτος17 Απριλίου 2020

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ελεγκτικό Συνέδριο |
| 2020/C 124 A/01 | Προκήρυξη κενής θέσης ECA/2020/6 — Υπεύθυνος/Υπεύθυνη προστασίας δεδομένων (μία θέση — ομάδα καθηκόντων AD, βαθμός AD 9 — AD 12) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ελεγκτικό Συνέδριο

2020/C 124 A/01

Προκήρυξη κενής θέσης ECA/2020/6 — Υπεύθυνος/Υπεύθυνη προστασίας δεδομένων (μία θέση — ομάδα καθηκόντων AD, βαθμός AD 9 — AD 12)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ελεγκτικό Συνέδριο

| 17.4.2020 | EL | Επίσημη Εφημερίδα της Ευρωπαϊκής Ένωσης | CA 124/1 |
| --- | --- | --- | --- |

17.4.2020

EL

Επίσημη Εφημερίδα της Ευρωπαϊκής Ένωσης

CA 124/1

---

ΠΡΟΚΗΡΥΞΗ ΚΕΝΗΣ ΘΕΣΗΣ ECA/2020/6 — Υπεύθυνος/Υπεύθυνη προστασίας δεδομένων

(μία θέση — ομάδα καθηκόντων AD, βαθμός AD 9 — AD 12)

(2020/C 124 A/01)

ΠΟΙΟΙ ΕΙΜΑΣΤΕ

Το Ευρωπαϊκό Ελεγκτικό Συνέδριο (ΕΕΣ) είναι ο εξωτερικός ελεγκτής της Ευρωπαϊκής Ένωσης. Ιδρύθηκε το 1975 και αποτελεί ένα από τα επτά θεσμικά όργανα της Ένωσης. Η έδρα μας βρίσκεται στο Λουξεμβούργο και απασχολούμε περί τους 900 υπαλλήλους, ελεγκτές, προσωπικό υποστήριξης και διοικητικό προσωπικό, προερχόμενους από όλα τα κράτη μέλη της ΕΕ.

Το ΕΕΣ λειτουργεί ως συλλογικό όργανο απαρτιζόμενο από 27 μέλη, ένα από κάθε κράτος μέλος της ΕΕ. Οι ελεγκτές μας ελέγχουν αν η ΕΕ τηρεί άρτιους λογαριασμούς, εφαρμόζει ορθά τους δημοσιονομικούς κανόνες της και εξασφαλίζει την επίτευξη των επιδιωκόμενων στόχων και την οικονομική αποδοτικότητα των πολιτικών και των προγραμμάτων της.

Με το έργο μας συμβάλλουμε στη βελτίωση της δημοσιονομικής διαχείρισης της ΕΕ και προάγουμε τη λογοδοσία και τη διαφάνεια. Προειδοποιούμε για τους κινδύνους, παρέχουμε διασφάλιση, επισημαίνουμε αδυναμίες, αναδεικνύουμε επιτεύγματα και προσφέρουμε καθοδήγηση στους φορείς χάραξης πολιτικής και στους νομοθέτες της ΕΕ. Παρουσιάζουμε τις παρατηρήσεις και τις συστάσεις μας στο Ευρωπαϊκό Κοινοβούλιο, στο Συμβούλιο της ΕΕ, στις εθνικές κυβερνήσεις και στα εθνικά κοινοβούλια, καθώς και στο ευρύ κοινό.

Σύμφωνα με τον κανονισμό (ΕΕ) 2018/1725 (1) του Ευρωπαϊκού Κοινοβουλίου και του Συμβουλίου για την προστασία των δεδομένων, ο/η υπεύθυνος/υπεύθυνη προστασίας δεδομένων (ΥΠΔ) λειτουργεί ανεξάρτητα και ορίζεται απευθείας από το Συνέδριο.

ΤΙ ΠΡΟΣΦΕΡΟΥΜΕ

Το Συνέδριο αποφάσισε να κινήσει διαδικασία πλήρωσης μίας θέσης υπευθύνου/υπεύθυνης προστασίας δεδομένων (βαθμός AD9 — AD12) και να καταρτίσει εφεδρικό πίνακα των υποψηφίων που θα θεωρηθούν οι πλέον κατάλληλοι για τη θέση, σύμφωνα με το άρθρο 29, παράγραφος 2, του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (εφεξής «κανονισμός υπηρεσιακής κατάστασης»). Η εν λόγω έκτακτη διαδικασία πρόσληψης, η οποία αφορά θέση που απαιτεί ειδικά προσόντα, θα διεξαχθεί παράλληλα με την εσωτερική και διοργανική διαδικασία πρόσληψης, σύμφωνα με το άρθρο 29, παράγραφος 1, στοιχεία α) έως γ), του κανονισμού υπηρεσιακής κατάστασης, προκειμένου να διευρυνθούν οι δυνατότητες επιλογής της αρμόδιας για τους διορισμούς αρχής.

Ο ρόλος, η εντολή και οι αρμοδιότητες του/της υπευθύνου/υπεύθυνης προστασίας δεδομένων (ΥΠΔ) ορίζονται στον κανονισμό (ΕΕ) 2018/1725 και στους σχετικούς με τον/την ΥΠΔ κανόνες εφαρμογής του Ευρωπαϊκού Ελεγκτικού Συνεδρίου (ΕΕΣ). Ο/Η ΥΠΔ διασφαλίζει την από μέρους του οργάνου ορθή εφαρμογή της νομοθεσίας για την προστασία των φυσικών προσώπων σε ό,τι αφορά την επεξεργασία δεδομένων προσωπικού χαρακτήρα.

Υπό την εποπτεία του Προέδρου του Συνεδρίου, ο/η ΥΠΔ θα είναι υπεύθυνος/υπεύθυνη για τα εξής (η αναφορά είναι ενδεικτική):

| — | να διασφαλίζει, κατά τρόπο ανεξάρτητο, ότι το ΕΕΣ τηρεί τις υποχρεώσεις του όσον αφορά την προστασία των δεδομένων δυνάμει του κανονισμού (ΕΕ) 2018/1725· |
| --- | --- |

—

να διασφαλίζει, κατά τρόπο ανεξάρτητο, ότι το ΕΕΣ τηρεί τις υποχρεώσεις του όσον αφορά την προστασία των δεδομένων δυνάμει του κανονισμού (ΕΕ) 2018/1725·

| — | να παρέχει ενημέρωση και συμβουλές, καθώς και να μεριμνά για την ευαισθητοποίηση του Συνεδρίου και του προσωπικού του ΕΕΣ σε ζητήματα προστασίας δεδομένων προσωπικού χαρακτήρα· |
| --- | --- |

—

να παρέχει ενημέρωση και συμβουλές, καθώς και να μεριμνά για την ευαισθητοποίηση του Συνεδρίου και του προσωπικού του ΕΕΣ σε ζητήματα προστασίας δεδομένων προσωπικού χαρακτήρα·

| — | να παρέχει συμβουλές σχετικά με γενικά διοικητικά μέτρα που ενδέχεται να έχουν αντίκτυπο στην προστασία των δεδομένων προσωπικού χαρακτήρα, ιδίως στον τομέα των νέων τεχνολογιών· |
| --- | --- |

—

να παρέχει συμβουλές σχετικά με γενικά διοικητικά μέτρα που ενδέχεται να έχουν αντίκτυπο στην προστασία των δεδομένων προσωπικού χαρακτήρα, ιδίως στον τομέα των νέων τεχνολογιών·

| — | να διασφαλίζει ότι οι υπεύθυνοι/υπεύθυνες επεξεργασίας και τα υποκείμενα των δεδομένων ενημερώνονται για τα δικαιώματα και τις υποχρεώσεις τους δυνάμει του κανονισμού (ΕΕ) 2018/1725· |
| --- | --- |

—

να διασφαλίζει ότι οι υπεύθυνοι/υπεύθυνες επεξεργασίας και τα υποκείμενα των δεδομένων ενημερώνονται για τα δικαιώματα και τις υποχρεώσεις τους δυνάμει του κανονισμού (ΕΕ) 2018/1725·

| — | να καταρτίζει γνώμες και να παρέχει συμβουλές στις υπηρεσίες του ΕΕΣ σχετικά με την επεξεργασία δεδομένων προσωπικού χαρακτήρα εντός του οργάνου, καθώς και σχετικά με τη διαδικασία έγκρισης της διαχείρισης αλλαγών· |
| --- | --- |

—

να καταρτίζει γνώμες και να παρέχει συμβουλές στις υπηρεσίες του ΕΕΣ σχετικά με την επεξεργασία δεδομένων προσωπικού χαρακτήρα εντός του οργάνου, καθώς και σχετικά με τη διαδικασία έγκρισης της διαχείρισης αλλαγών·

| — | να τηρεί μητρώο και να προβαίνει σε απογραφή των πράξεων επεξεργασίας δεδομένων προσωπικού χαρακτήρα που πραγματοποιούνται από το ΕΕΣ· |
| --- | --- |

—

να τηρεί μητρώο και να προβαίνει σε απογραφή των πράξεων επεξεργασίας δεδομένων προσωπικού χαρακτήρα που πραγματοποιούνται από το ΕΕΣ·

| — | να τηρεί μητρώο σχετικά με τις παραβιάσεις δεδομένων προσωπικού χαρακτήρα· |
| --- | --- |

—

να τηρεί μητρώο σχετικά με τις παραβιάσεις δεδομένων προσωπικού χαρακτήρα·

| — | να τηρεί ανώνυμο μητρώο σχετικά με την άσκηση των δικαιωμάτων των υποκειμένων των δεδομένων· |
| --- | --- |

—

να τηρεί ανώνυμο μητρώο σχετικά με την άσκηση των δικαιωμάτων των υποκειμένων των δεδομένων·

| — | να αναλαμβάνει την ακρόαση και εξέταση καταγγελιών και άλλων αιτημάτων που υποβάλλουν υποκείμενα δεδομένων, και τη διεξαγωγή ερευνών σε συνέχεια καταγγελίας ή με δική του/της πρωτοβουλία στον τομέα της αρμοδιότητάς του/της· |
| --- | --- |

—

να αναλαμβάνει την ακρόαση και εξέταση καταγγελιών και άλλων αιτημάτων που υποβάλλουν υποκείμενα δεδομένων, και τη διεξαγωγή ερευνών σε συνέχεια καταγγελίας ή με δική του/της πρωτοβουλία στον τομέα της αρμοδιότητάς του/της·

| — | να εξετάζει ζητήματα και πραγματικά περιστατικά κατόπιν αιτήματος ή με δική του/της πρωτοβουλία σχετικά με πιθανή παραβίαση των διατάξεων του κανονισμού, και να υποβάλλει σχετική αναφορά· |
| --- | --- |

—

να εξετάζει ζητήματα και πραγματικά περιστατικά κατόπιν αιτήματος ή με δική του/της πρωτοβουλία σχετικά με πιθανή παραβίαση των διατάξεων του κανονισμού, και να υποβάλλει σχετική αναφορά·

| — | να καταρτίζει κατευθυντήριες οδηγίες και διαδικασίες σχετικά με τις βέλτιστες πρακτικές όσον αφορά την προστασία των δεδομένων, με σκοπό την προώθηση των δυνατοτήτων εφαρμογής των αρχών για την προστασία της ιδιωτικότητας ήδη από τον σχεδιασμό και εξ ορισμού· |
| --- | --- |

—

να καταρτίζει κατευθυντήριες οδηγίες και διαδικασίες σχετικά με τις βέλτιστες πρακτικές όσον αφορά την προστασία των δεδομένων, με σκοπό την προώθηση των δυνατοτήτων εφαρμογής των αρχών για την προστασία της ιδιωτικότητας ήδη από τον σχεδιασμό και εξ ορισμού·

| — | να συνεργάζεται για την εκπόνηση εκτιμήσεων του αντικτύπου στην ιδιωτικότητα των πράξεων επεξεργασίας δεδομένων προσωπικού χαρακτήρα με τον/την υπεύθυνο/υπεύθυνη επεξεργασίας· |
| --- | --- |

—

να συνεργάζεται για την εκπόνηση εκτιμήσεων του αντικτύπου στην ιδιωτικότητα των πράξεων επεξεργασίας δεδομένων προσωπικού χαρακτήρα με τον/την υπεύθυνο/υπεύθυνη επεξεργασίας·

| — | να απαντά σε αιτήματα του Ευρωπαίου Επόπτη Προστασίας Δεδομένων (ΕΕΠΔ) και, στο πλαίσιο των αρμοδιοτήτων του/της, να συνεργάζεται με τον Ευρωπαίο Επόπτη Προστασίας Δεδομένων κατόπιν αιτήματος του τελευταίου ή με δική του/της πρωτοβουλία· |
| --- | --- |

—

να απαντά σε αιτήματα του Ευρωπαίου Επόπτη Προστασίας Δεδομένων (ΕΕΠΔ) και, στο πλαίσιο των αρμοδιοτήτων του/της, να συνεργάζεται με τον Ευρωπαίο Επόπτη Προστασίας Δεδομένων κατόπιν αιτήματος του τελευταίου ή με δική του/της πρωτοβουλία·

| — | να ενημερώνει τον Ευρωπαίο Επόπτη Προστασίας Δεδομένων (ΕΕΠΔ) σχετικά με κάθε πράξη επεξεργασίας που ενδέχεται να παρουσιάζει ιδιαίτερους κινδύνους· και |
| --- | --- |

—

να ενημερώνει τον Ευρωπαίο Επόπτη Προστασίας Δεδομένων (ΕΕΠΔ) σχετικά με κάθε πράξη επεξεργασίας που ενδέχεται να παρουσιάζει ιδιαίτερους κινδύνους· και

| — | να συμμετέχει τακτικά σε συνεδριάσεις στο πλαίσιο των εργασιών στον τομέα της προστασίας δεδομένων και σε σχήματα διοργανικής συνεργασίας, καθώς και να καθιερώσει την αμοιβαία ανταλλαγή πληροφοριών με άλλα θεσμικά και λοιπά όργανα της ΕΕ. |
| --- | --- |

—

να συμμετέχει τακτικά σε συνεδριάσεις στο πλαίσιο των εργασιών στον τομέα της προστασίας δεδομένων και σε σχήματα διοργανικής συνεργασίας, καθώς και να καθιερώσει την αμοιβαία ανταλλαγή πληροφοριών με άλλα θεσμικά και λοιπά όργανα της ΕΕ.

Η κατάταξη σε βαθμό του/της επιτυχόντος/επιτυχούσας υποψηφίου/υποψήφιας θα καθοριστεί βάσει της σχετικής επαγγελματικής πείρας του/της: τουλάχιστον 9 έτη για τον βαθμό AD9, 12 έτη για τον βαθμό AD10, 15 έτη για τον βαθμό AD11 και 18 έτη για τον βαθμό AD12.

Ο μηνιαίος βασικός μισθός πρόσληψης στους βαθμούς AD9 και AD12 (κλιμάκιο 1) ανέρχεται επί του παρόντος σε 8 002,30 και 11 590,57 ευρώ αντιστοίχως.

Στον μισθό αυτό, ο οποίος υπόκειται σε ενωσιακό φόρο, αλλά απαλλάσσεται από την εθνική φορολογία, μπορούν να προστεθούν ορισμένες αποζημιώσεις και επιδόματα σύμφωνα με τους όρους που προβλέπει ο κανονισμός υπηρεσιακής κατάστασης και ανάλογα με τις ατομικές περιστάσεις και τη σύνθεση του νοικοκυριού.

Τα θεσμικά όργανα της ΕΕ διαθέτουν ίδια συστήματα συνταξιοδότησης και κοινωνικής ασφάλισης, βασιζόμενα στις εισφορές που παρακρατούνται από τις αποδοχές στην πηγή.

Τα παιδιά των υπαλλήλων μπορούν να εγγραφούν δωρεάν στο Ευρωπαϊκό Σχολείο.

ΤΙ ΑΝΑΖΗΤΟΥΜΕ

I.   ΚΡΙΤΗΡΙΑ ΕΠΙΛΕΞΙΜΟΤΗΤΑΣ

Η διαδικασία επιλογής είναι ανοικτή στους/στις υποψηφίους/υποψήφιες οι οποίοι/οποίες, κατά την καταληκτική ημερομηνία της προθεσμίας που ορίζεται για την υποβολή των αιτήσεων υποψηφιότητας, πληρούν τις ακόλουθες προϋποθέσεις:

1.   Νομικές απαιτήσεις

Σύμφωνα με το άρθρο 28 του κανονισμού υπηρεσιακής κατάστασης, οι υποψήφιοι/υποψήφιες πρέπει:

| — | να είναι υπήκοοι κράτους μέλους της Ευρωπαϊκής Ένωσης, |
| --- | --- |

—

να είναι υπήκοοι κράτους μέλους της Ευρωπαϊκής Ένωσης,

| — | να απολαύουν των πολιτικών δικαιωμάτων τους, |
| --- | --- |

—

να απολαύουν των πολιτικών δικαιωμάτων τους,

| — | να έχουν εκπληρώσει τις στρατιωτικές υποχρεώσεις τους βάσει της σχετικής νομοθεσίας που διέπει τις προσλήψεις, |
| --- | --- |

—

να έχουν εκπληρώσει τις στρατιωτικές υποχρεώσεις τους βάσει της σχετικής νομοθεσίας που διέπει τις προσλήψεις,

| — | να παρέχουν τα εχέγγυα ήθους που απαιτούνται για την άσκηση των σχετικών καθηκόντων. |
| --- | --- |

—

να παρέχουν τα εχέγγυα ήθους που απαιτούνται για την άσκηση των σχετικών καθηκόντων.

2.   Σπουδές

Σύμφωνα με το άρθρο 5 του κανονισμού υπηρεσιακής κατάστασης, οι υποψήφιοι/υποψήφιες πρέπει να έχουν:

| — | επίπεδο σπουδών που αντιστοιχεί σε έναν πλήρη κύκλο πανεπιστημιακών σπουδών, πιστοποιούμενο με πτυχίο, όταν η κανονική διάρκεια των εν λόγω σπουδών είναι τουλάχιστον τέσσερα έτη, ή |
| --- | --- |

—

επίπεδο σπουδών που αντιστοιχεί σε έναν πλήρη κύκλο πανεπιστημιακών σπουδών, πιστοποιούμενο με πτυχίο, όταν η κανονική διάρκεια των εν λόγω σπουδών είναι τουλάχιστον τέσσερα έτη, ή

| — | επίπεδο σπουδών που αντιστοιχεί σε έναν πλήρη κύκλο πανεπιστημιακών σπουδών, πιστοποιούμενο με πτυχίο, και συναφή επαγγελματική πείρα τουλάχιστον ενός έτους, όταν η κανονική διάρκεια των σπουδών είναι τουλάχιστον τρία έτη. |
| --- | --- |

—

επίπεδο σπουδών που αντιστοιχεί σε έναν πλήρη κύκλο πανεπιστημιακών σπουδών, πιστοποιούμενο με πτυχίο, και συναφή επαγγελματική πείρα τουλάχιστον ενός έτους, όταν η κανονική διάρκεια των σπουδών είναι τουλάχιστον τρία έτη.

Θα ληφθούν υπόψη μόνο τίτλοι σπουδών που έχουν απονεμηθεί από κράτος μέλος της ΕΕ ή που συνοδεύονται από πιστοποιητικό ισοδυναμίας που εκδίδει η αρμόδια αρχή του εκάστοτε κράτους μέλους της ΕΕ.

3.   Επαγγελματική πείρα

Τουλάχιστον εννέα (9) χρόνια αποδεδειγμένης επαγγελματικής πείρας πλήρους απασχόλησης, εκ των οποίων μία πενταετία (5 έτη) σε καθήκοντα ΥΠΔ, μετά την απόκτηση του τίτλου που πιστοποιεί την ολοκλήρωση του επιπέδου σπουδών το οποίο αποτελεί προϋπόθεση επιλεξιμότητας, όπως αναφέρεται ανωτέρω.

4.   Γλωσσικές γνώσεις

Δεδομένου ότι η αγγλική και η γαλλική αποτελούν τις γλώσσες εργασίας του Συνεδρίου, απαιτείται καλή γνώση μίας εξ αυτών (η κατανόηση, καθώς και η γραπτή και προφορική έκφραση, πρέπει να είναι επιπέδου τουλάχιστον αντίστοιχου του C1) και ικανοποιητική γνώση της άλλης (τουλάχιστον επιπέδου B1 στις ίδιες κατηγορίες).

Για τον προσδιορισμό του επιπέδου των γλωσσικών γνώσεών σας, συμβουλευθείτε τον ιστότοπο:

http://europass.cedefop.europa.eu/el/resources/european-language-levels-cefr

II.   ΕΙΔΙΚΕΣ ΑΠΑΙΤΗΣΕΙΣ

1.   Ειδικές γνώσεις

| — | Αποδεδειγμένη επαγγελματική πείρα στην εφαρμογή της νομοθεσίας για την προστασία των δεδομένων προσωπικού χαρακτήρα, κατά προτίμηση ως συνεργάτης/συνεργάτρια ή υπάλληλος ευρωπαϊκού θεσμικού οργάνου, οργανισμού ή φορέα, ή συναφούς υπηρεσίας της δημόσιας διοίκησης κράτους μέλους της ΕΕ· |
| --- | --- |

—

Αποδεδειγμένη επαγγελματική πείρα στην εφαρμογή της νομοθεσίας για την προστασία των δεδομένων προσωπικού χαρακτήρα, κατά προτίμηση ως συνεργάτης/συνεργάτρια ή υπάλληλος ευρωπαϊκού θεσμικού οργάνου, οργανισμού ή φορέα, ή συναφούς υπηρεσίας της δημόσιας διοίκησης κράτους μέλους της ΕΕ·

| — | γνώση των τεχνολογιών της πληροφορίας, συμπεριλαμβανομένων τεχνικών πτυχών ασφάλειας. |
| --- | --- |

—

γνώση των τεχνολογιών της πληροφορίας, συμπεριλαμβανομένων τεχνικών πτυχών ασφάλειας.

2.   Προσόντα

| — | Πανεπιστημιακό πτυχίο Νομικής, Τεχνολογιών της Πληροφορίας ή σε οποιονδήποτε από τους τομείς που σχετίζονται με τα προαναφερθέντα καθήκοντα· |
| --- | --- |

—

Πανεπιστημιακό πτυχίο Νομικής, Τεχνολογιών της Πληροφορίας ή σε οποιονδήποτε από τους τομείς που σχετίζονται με τα προαναφερθέντα καθήκοντα·

| — | πιστοποίηση ΥΠΔ, η οποία απονέμεται από οργανισμό πιστοποίησης που περιγράφεται στα άρθρα 42 και 43 του γενικού κανονισμού για την προστασία των δεδομένων (ΕΕ) 2016/679 (2) του Ευρωπαϊκού Κοινοβουλίου και του Συμβουλίου ή από διεθνή ένωση προστασίας δεδομένων. |
| --- | --- |

—

πιστοποίηση ΥΠΔ, η οποία απονέμεται από οργανισμό πιστοποίησης που περιγράφεται στα άρθρα 42 και 43 του γενικού κανονισμού για την προστασία των δεδομένων (ΕΕ) 2016/679 (2) του Ευρωπαϊκού Κοινοβουλίου και του Συμβουλίου ή από διεθνή ένωση προστασίας δεδομένων.

3.   Μη τεχνικές δεξιότητες

| — | Ικανότητα παροχής ποιοτικών υπηρεσιών και βέλτιστης αξιοποίησης των διαθέσιμων πόρων, καθώς και επίδειξη ευρύτητας πνεύματος, προσήνειας, ευγένειας και αμεροληψίας· |
| --- | --- |

—

Ικανότητα παροχής ποιοτικών υπηρεσιών και βέλτιστης αξιοποίησης των διαθέσιμων πόρων, καθώς και επίδειξη ευρύτητας πνεύματος, προσήνειας, ευγένειας και αμεροληψίας·

| — | αποδεδειγμένη ικανότητα ανάλυσης σύνθετων πληροφοριών, εξέτασης επιλογών με σαφή και διαρθρωμένο τρόπο, διατύπωσης και υλοποίησης συστάσεων και λήψης εμπεριστατωμένων αποφάσεων· |
| --- | --- |

—

αποδεδειγμένη ικανότητα ανάλυσης σύνθετων πληροφοριών, εξέτασης επιλογών με σαφή και διαρθρωμένο τρόπο, διατύπωσης και υλοποίησης συστάσεων και λήψης εμπεριστατωμένων αποφάσεων·

| — | αποδεδειγμένη ικανότητα εργασίας υπό πίεση και εντός αυστηρών προθεσμιών, για την έγκαιρη λήψη αποφάσεων, για την εκ νέου ιεράρχηση καθηκόντων και την προσαρμογή τους στις αλλαγές που επέρχονται σε ένα ταχέως εξελισσόμενο περιβάλλον· |
| --- | --- |

—

αποδεδειγμένη ικανότητα εργασίας υπό πίεση και εντός αυστηρών προθεσμιών, για την έγκαιρη λήψη αποφάσεων, για την εκ νέου ιεράρχηση καθηκόντων και την προσαρμογή τους στις αλλαγές που επέρχονται σε ένα ταχέως εξελισσόμενο περιβάλλον·

| — | άριστες ικανότητες ανάλυσης, επίλυσης προβλημάτων και διευθέτησης διαφορών· |
| --- | --- |

—

άριστες ικανότητες ανάλυσης, επίλυσης προβλημάτων και διευθέτησης διαφορών·

| — | ισχυρή διαπραγματευτική ικανότητα και ικανότητα προάσπισης των αρχών και των δικαιωμάτων προστασίας των δεδομένων ενώπιον των ανώτερων διοικητικών στελεχών του ΕΕΣ, των ελεγχόμενων φορέων και των παρόχων υπηρεσιών· |
| --- | --- |

—

ισχυρή διαπραγματευτική ικανότητα και ικανότητα προάσπισης των αρχών και των δικαιωμάτων προστασίας των δεδομένων ενώπιον των ανώτερων διοικητικών στελεχών του ΕΕΣ, των ελεγχόμενων φορέων και των παρόχων υπηρεσιών·

| — | εξαιρετικές διαπροσωπικές και επικοινωνιακές δεξιότητες. |
| --- | --- |

—

εξαιρετικές διαπροσωπικές και επικοινωνιακές δεξιότητες.

ΔΙΑΔΙΚΑΣΙΑ

Η επιτροπή επιλογής θα προεπιλέξει τους/τις επιλέξιμους/επιλέξιμες υποψηφίους/υποψήφιες με βάση τις γνώσεις ή/και την εμπειρία τους στον τομέα και τα προσόντα τους, όπως αναφέρονται στην ενότητα ΙΙ με τις ειδικές απαιτήσεις ανωτέρω. Κατ’ αυτόν τον τρόπο θα επιλεγούν κατ’ ανώτατο όριο δέκα υποψήφιοι (3), που θα κληθούν σε συνέντευξη και, εν συνεχεία, θα υποβληθούν σε γραπτή δοκιμασία.

Με τη συνέντευξη και τη γραπτή δοκιμασία θα αξιολογηθούν οι μη τεχνικές δεξιότητες του/της υποψηφίου/υποψήφιας, όπως αυτές αναφέρονται στην ενότητα ΙΙ με τις ειδικές απαιτήσεις ανωτέρω, καθώς και οι τεχνικές τους ικανότητες.

Μετά το πέρας αυτής της διαδικασίας, η επιτροπή επιλογής θα καταρτίσει εφεδρικό πίνακα με τους πέντε πρώτους υποψηφίους που θα ανταποκρίνονται περισσότερο στις απαιτήσεις της παρούσας προκήρυξης. Τα ονόματα των επιτυχόντων/επιτυχουσών υποψηφίων θα παρατεθούν με αλφαβητική σειρά.

Η εγγραφή στον εφεδρικό πίνακα προσλήψεων δεν συνεπάγεται καθ’ οιονδήποτε τρόπο δικαίωμα πρόσληψης. Υπεύθυνη για την προσφορά θέσης εργασίας είναι η αρμόδια για τους διορισμούς αρχή του ΕΕΣ. Ο εφεδρικός πίνακας θα ισχύει μέχρι τις 31 Δεκεμβρίου 2021, η δε ισχύς του μπορεί να παραταθεί.

ΑΙΤΗΣΕΙΣ ΥΠΟΨΗΦΙΟΤΗΤΑΣ

Η προθεσμία υποβολής των αιτήσεων υποψηφιότητας λήγει στις 22 Μαΐου 2020, στις 12 το μεσημέρι (ώρα Κεντρικής Ευρώπης).

Οι αιτήσεις υποψηφιότητας πρέπει να συμπληρωθούν στην αγγλική ή τη γαλλική και να υποβληθούν
  μόνο μέσω του ηλεκτρονικού εντύπου
  που διατίθεται για την προκήρυξη κενής θέσης στην ιστοσελίδα:

https://www.eca.europa.eu/el/Pages/JobOpportunities.aspx#page-search---index---lang---en_US

Η αίτηση πρέπει να συνοδεύεται απαραιτήτως από τα εξής έγγραφα:

| — | επιστολή εκδήλωσης ενδιαφέροντος (τρεις σελίδες κατ’ ανώτατο όριο)· |
| --- | --- |

—

επιστολή εκδήλωσης ενδιαφέροντος (τρεις σελίδες κατ’ ανώτατο όριο)·

| — | πρόσφατο βιογραφικό σημείωμα (τρεις σελίδες κατ’ ανώτατο όριο), σύμφωνα με το υπόδειγμα βιογραφικού σημειώματος «Europass», με ακριβή αναγραφή των σχετικών ημερομηνιών (βλέπε: http://europass.cedefop.europa.eu/)· |
| --- | --- |

—

πρόσφατο βιογραφικό σημείωμα (τρεις σελίδες κατ’ ανώτατο όριο), σύμφωνα με το υπόδειγμα βιογραφικού σημειώματος «Europass», με ακριβή αναγραφή των σχετικών ημερομηνιών (βλέπε: http://europass.cedefop.europa.eu/)·

| — | για τους υπαλλήλους της ΕΕ που δεν εργάζονται στο Συνέδριο: εκτός από τα δύο προαναφερθέντα στοιχεία, πρέπει να υποβάλετε έγγραφο που να επιβεβαιώνει την ομάδα καθηκόντων, τον βαθμό και την υπαλληλική ιδιότητά σας· |
| --- | --- |

—

για τους υπαλλήλους της ΕΕ που δεν εργάζονται στο Συνέδριο: εκτός από τα δύο προαναφερθέντα στοιχεία, πρέπει να υποβάλετε έγγραφο που να επιβεβαιώνει την ομάδα καθηκόντων, τον βαθμό και την υπαλληλική ιδιότητά σας·

| — | οι επιτυχόντες/επιτυχούσες σε γενικούς διαγωνισμούς ή οι υποψήφιοι/υποψήφιες που περιλαμβάνονται σε εφεδρικό πίνακα πρέπει να αναφέρουν στην αίτησή τους (βιογραφικό σημείωμα/επιστολή εκδήλωσης ενδιαφέροντος/έντυπο αίτησης) τον σχετικό διαγωνισμό ή τον πίνακα επιτυχόντων. |
| --- | --- |

—

οι επιτυχόντες/επιτυχούσες σε γενικούς διαγωνισμούς ή οι υποψήφιοι/υποψήφιες που περιλαμβάνονται σε εφεδρικό πίνακα πρέπει να αναφέρουν στην αίτησή τους (βιογραφικό σημείωμα/επιστολή εκδήλωσης ενδιαφέροντος/έντυπο αίτησης) τον σχετικό διαγωνισμό ή τον πίνακα επιτυχόντων.

Επισημαίνεται ότι κατά την αξιολόγηση της αίτησής σας θα ληφθούν υπόψη μόνον οι πληροφορίες που περιέχονται στο βιογραφικό σημείωμά σας και στην επιστολή εκδήλωσης ενδιαφέροντος.

Οι πληροφορίες αυτές θεωρούνται γνήσιες και ακριβείς και, ως εκ τούτου, την ευθύνη για τη γνησιότητα και την ακρίβειά τους φέρει αποκλειστικά ο/η αιτών/αιτούσα.

Εφόσον ζητηθεί, οι υποψήφιοι/υποψήφιες πρέπει να είναι σε θέση να προσκομίσουν έγγραφα τα οποία να αποδεικνύουν τις σπουδές, την επαγγελματική πείρα και τα τρέχοντα καθήκοντά τους.

Συνιστάται στους/στις ενδιαφερόμενους/ενδιαφερόμενες αιτούντες/αιτούσες να ολοκληρώσουν εγκαίρως την ηλεκτρονική αίτησή τους και να μην περιμένουν μέχρι τελευταία στιγμή για να υποβάλουν την αίτησή τους. Η πείρα έχει δείξει ότι υπάρχει το ενδεχόμενο υπερφόρτωσης του συστήματος καθώς πλησιάζει η λήξη της προθεσμίας υποβολής των αιτήσεων και, για τον λόγο αυτό, μπορεί να συναντήσετε προβλήματα με την έγκαιρη υποβολή της αίτησης.

Οι αιτήσεις υποψηφιότητας που δεν τηρούν απαρεγκλίτως τις ανωτέρω υποδείξεις θα απορριφθούν.

ΠΟΛΙΤΙΚΗ ΣΤΟΝ ΤΟΜΕΑ ΤΩΝ ΠΡΟΣΛΗΨΕΩΝ

Το Συνέδριο, σύμφωνα με την πολιτική ίσων ευκαιριών που εφαρμόζει και με το άρθρο 1δ του κανονισμού υπηρεσιακής κατάστασης, ασπάζεται την πολυμορφία και προάγει την ισότητα ευκαιριών. Δέχεται αιτήσεις υποψηφιότητας χωρίς να προβαίνει σε οιαδήποτε διάκριση και λαμβάνει μέτρα προκειμένου να διασφαλίζει την ισόρροπη πρόσληψη ανδρών και γυναικών, σύμφωνα με τις διατάξεις του άρθρου 23 του Χάρτη των Θεμελιωδών Δικαιωμάτων της Ευρωπαϊκής Ένωσης. Το Συνέδριο λαμβάνει επίσης μέτρα για την εξισορρόπηση της επαγγελματικής και της προσωπικής ζωής.

Εάν για τη συμμετοχή σας στην παρούσα διαδικασία επιλογής είναι αναγκαίες ειδικές διευθετήσεις (λόγω συγκεκριμένης αναπηρίας), παρακαλείστε να αποστείλετε εγκαίρως ηλεκτρονικό μήνυμα στη διεύθυνση ECA-Recrutement@eca.europa.eu.

ΠΡΟΣΤΑΣΙΑ ΤΩΝ ΔΕΔΟΜΕΝΩΝ

Το Συνέδριο δεσμεύεται να εξασφαλίζει ότι η επεξεργασία δεδομένων προσωπικού χαρακτήρα συμμορφώνεται με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών.

Για περισσότερες πληροφορίες, συμβουλευθείτε την ειδική δήλωση περί απορρήτου στο πλαίσιο της διαδικασίας πλήρωσης κενών θέσεων απασχόλησης, στην ακόλουθη διεύθυνση:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_EL.PDF

ΑΙΤΗΣΗ ΕΠΑΝΕΞΕΤΑΣΗΣ — ΔΙΑΔΙΚΑΣΙΕΣ ΕΝΣΤΑΣΗΣ ΚΑΙ ΠΡΟΣΦΥΓΗΣ — ΚΑΤΑΓΓΕΛΙΑ ΣΤΟΝ ΕΥΡΩΠΑΙΟ ΔΙΑΜΕΣΟΛΑΒΗΤΗ

Εάν, σε οποιοδήποτε στάδιο της διαδικασίας επιλογής, κρίνετε ότι μια απόφαση που σας αφορά είναι εσφαλμένη, έχετε τις ακόλουθες δυνατότητες:

I.   Αίτημα επανεξέτασης της απόφασης που έλαβε η επιτροπή επιλογής

Εντός δέκα ημερών από την ημερομηνία κοινοποίησης της απόφασης της επιτροπής επιλογής δικαιούστε να υποβάλετε εγγράφως αίτηση επανεξέτασής της, εκθέτοντας τους λόγους του αιτήματός σας, στη διεύθυνση: ECA-Recours@eca.europa.eu.

II.   Ένσταση

Δυνάμει του άρθρου 90 παράγραφος 2 του κανονισμού υπηρεσιακής κατάστασης, μπορείτε να υποβάλετε ένσταση κατά της απόφασης του ΕΕΣ με την οποία απερρίφθη η αίτηση υποψηφιότητάς σας, εντός τριών μηνών από την κοινοποίηση της απόφασης, την οποία πρέπει να αποστείλετε στην ακόλουθη διεύθυνση:

| Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   Προσφυγή ενώπιον του Δικαστηρίου

Δυνάμει του άρθρου 91 του κανονισμού υπηρεσιακής κατάστασης, μπορείτε να ασκήσετε προσφυγή κατά της απόφασης του Συνεδρίου με την οποία απερρίφθη η ένστασή σας, στο μέτρο που σας θίγει, ενώπιον του Δικαστηρίου της Ευρωπαϊκής Ένωσης. Η προσφυγή αυτή κατατίθεται από δικηγόρο εντός τριών μηνών από την ημέρα κοινοποίησης της απόφασης απόρριψης της ένστασης.

IV.   Καταγγελία στον Ευρωπαίο Διαμεσολαβητή

Εάν θεωρήσετε ότι ο τρόπος χειρισμού της υποψηφιότητάς σας συνιστά κακοδιαχείριση εκ μέρους του Ευρωπαϊκού Ελεγκτικού Συνεδρίου, έχετε δικαίωμα να υποβάλετε καταγγελία στον Ευρωπαίο Διαμεσολαβητή, αφού προηγουμένως επικοινωνήσετε με το Ελεγκτικό Συνέδριο προς διευθέτηση της διαφοράς. Η εν λόγω καταγγελία υποβάλλεται εγγράφως στον Ευρωπαίο Διαμεσολαβητή εντός διετίας από την ημερομηνία κατά την οποία λάβατε γνώση των πραγματικών περιστατικών στα οποία αναφέρεται η καταγγελία σας. Το ηλεκτρονικό έντυπο καταγγελίας διατίθεται στον ιστότοπο του Ευρωπαίου Διαμεσολαβητή. Η υποβολή καταγγελίας στον Ευρωπαίο Διαμεσολαβητή δεν αναστέλλει τις προθεσμίες ένστασης ή προσφυγής που αναφέρονται ανωτέρω.

---

(1)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

(2)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1).

(3)  Υπό την προϋπόθεση ότι θα υπάρχουν αρκετοί/-ές υποψήφιοι/-ες.

---